Akken neẓra di tmetti taqbaylit ur d-yettili ara kan usemres n yinzan i ccbaḥa n wawal, maca yettili-d ula mi ara d-yili wawal neɣ umeslay d win ur nesɛi lmaɛna, neɣ deg umxaṣṣam d yimenɣan, iwakken ad iwellah amdan ɣer ubrid n sswab, yal tikkelt mi ara truḥeḍ ad tareḍ albaɛḍ ɣer sswab, ad tebduḍ s tenfaliyin-agi: « akken qqaren », « yella deg awal ». « Akken deǧǧan yimezwura », « yella di lemtel »…d imi imdanen tt-rran-as azal d ameqqran, acku yesɛa tabɣest n wawal, ama deg uxxam gar twacult, ama di taddart di tejmaɛt.